Muhamad Akmal Saleh

Muhamad Akmal bin Saleh (; lahir 2 Julai 1988) merupakan seorang ahli politik dan doktor Malaysia. 

Beliau telah berkhidmat sebagai Ahli Majlis Mesyuarat Kerajaan Negeri Melaka (EXCO) dalam pentadbiran Barisan Nasional (BN) di bawah Ketua Menteri Ab Rauf Yusoh sejak April 2023 untuk penggal kedua dan di bawah bekas Ketua Menteri Sulaiman Md Ali dari November 2021 hingga Mac 2023 untuk penggal pertama. 

Beliau juga merupakan Ahli Dewan Undangan Negeri Melaka (ADUN) bagi Merlimau sejak November 2021. 

Beliau merupakan ahli Pertubuhan Kebangsaan Melayu Bersatu (UMNO), sebuah parti komponen dalam gabungan BN. 

Beliau telah berkhidmat sebagai Ketua Pemuda UMNO 15 dan Ketua Bahagian UMNO Jasin sejak Mac 2023. 

Beliau meletakkan jawatan dalam Exco Kerajaan Negeri Melaka pada 14 January 2026 di Perhimpunan Agung Umno.

 Kehidupan awal dan pendidikan 
Muhamad Akmal dilahirkan di Merlimau, Melaka, Malaysia. Beliau mendapat pendidikan awal di Sekolah Menengah Kebangsaan Dato' Abdul Rahman Ya'kub, Merlimau, Melaka dan seterusnya di Sekolah Tuanku Abdul Rahman, Ipoh, Perak. Selepas itu, beliau mengikuti pengajian peringkat matrikulasi di Kolej Matrikulasi Melaka selama setahun sebelum melanjutkan pengajian dalam bidang perubatan di Russian State Medical University.

 Kerjaya politik 
Muhamad Akmal pernah berkhidmat sebagai Ketua Kelab UMNO Luar Negara (Rusia) dari 2010 hingga 2012. Beliau turut dilantik sebagai Ketua Pasukan Perubatan Biro Kebajikan UMNO pada tahun 2017. Pada 2018, beliau dilantik sebagai Ketua Pemuda UMNO Cawangan Merlimau Tengah (2018–2021) dan Ketua Pemuda UMNO Bahagian Jasin (2018–2021).

Selepas kekalahan Barisan Nasional (BN) pada Pilihan Raya Umum ke-14 pada 2018, beliau menang tanpa bertanding bagi jawatan Ketua Pemuda UMNO Bahagian Jasin. Beliau kemudiannya dicalonkan sebagai calon BN bagi kerusi N28 Merlimau dalam Pilihan raya negeri Melaka 2021. Beliau menang dengan majoriti sebanyak 3,248 undi, iaitu majoriti tertinggi di seluruh negeri Melaka.

Muhamad Akmal terpilih sebagai Ahli Dewan Undangan Negeri Melaka (ADUN) Merlimau pada 20 November 2021, menewaskan penyandang kerusi ketika itu, Roslan Ahmad daripada BN sendiri. Beliau turut dilantik sebagai Ahli Majlis Mesyuarat Kerajaan Negeri Melaka (EXCO) yang memegang portfolio Kesihatan dan Anti Dadah oleh Ketua Menteri Melaka ke-12, Sulaiman Md Ali, pada 26 November 2021. Beliau dilantik semula sebagai Ahli EXCO dengan portfolio Pembangunan Luar Bandar, Pertanian dan Keselamatan Makanan oleh Ketua Menteri ke-13, Ab Rauf Yusoh, pada 5 April 2023.

 Kontroversi dan isu 
 Perkataan Allah pada stokin di KK Super Mart 

Muhamad Akmal telah menyeru semua umat Islam dan orang Melayu di Malaysia untuk memboikot KK Super Mart kerana menghina kalimah Allah. Beliau turut mengingatkan KK Super Mart atau mana-mana pihak bahawa kuasa membeli terletak di tangan orang Melayu dan agar tidak mempermainkan sentimen serta sensitiviti "3R" (agama, bangsa dan raja). Muhamad Akmal juga menambah dalam kenyataannya supaya KK Super Mart meletakkan kain rentang di semua 881 cawangannya di Malaysia untuk memohon maaf kepada umat Islam berhubung isu tersebut. Kenyataannya turut disokong oleh Ketua Menteri Melaka, Datuk Seri Ab Rauf Yusoh. Pihak lawan politiknya dan juga sebahagian penyokong mendakwa bahawa beliau menggunakan kontroversi tersebut sebagai "dog whistle", iaitu bahasa yang kelihatan biasa kepada kebanyakan orang tetapi menyampaikan mesej tertentu kepada kelompok sasaran. Strategi ini lazimnya digunakan untuk menimbulkan kontroversi tanpa menarik perhatian negatif secara langsung. Tindakan tersebut dikatakan menyebabkan sayap Pemuda UMNO semakin cenderung ke arah haluan kanan bagi meraih sokongan pengundi kelompok bawah empat puluh (B40), namun dalam masa yang sama menjauhkan golongan sederhana dan bukan Islam.

 Didapati bersalah terhadap abang kandung kerana fitnah 
Pada Disember 2023, Mahkamah Sesyen Melaka memerintahkan Ahli Majlis Mesyuarat Kerajaan Negeri (EXCO) Dr Muhamad Akmal Saleh membayar ganti rugi sebanyak RM45,000 kepada abang kandungnya selepas didapati bersalah melakukan fitnah. Dr Solehin Saleh telah memfailkan saman terhadap Akmal pada September 2023. Dalam tuntutannya, Solehin menyatakan bahawa abangnya, melalui hantaran di Facebook pada 26 Ogos 2022, telah memfitnah dirinya dengan menggambarkan beliau sebagai seorang yang berhutang dan mendakwa bahawa beliau secara berniat jahat telah menulis komen negatif mengenai Akmal menggunakan akaun palsu. Solehin mendakwa kenyataan tersebut membawa maksud bahawa beliau seorang penipu, tidak bermoral, tiada integriti, serta abang yang tidak bertanggungjawab.

 Kehidupan peribadi 
Muhamad Akmal berkahwin dengan Dr. Fatin Nadhirah Idrus dan mempunyai dua orang anak lelaki, iaitu Muhamad Ziyad Muhamad Akmal dan Muhamad Ali Muhamad Akmal.

 Keputusan pilihan raya 
+ Dewan Undangan Negeri MelakaTahunKawasan pilihan rayaCalonUndiPeratusLawanUndiPeratusundi dibuangMajoritiKeluar2021N27 Merlimau (UMNO)5,633 58.43%Azrin Abdul Majid (AMANAH)2,38524.74%9,6403,24868.79%Abdul Alim Shapie (PAS)1,62216.83%

 Anugerah 

 50px Darjah Mulia Seri Melaka (DMSM) – Datuk (2024)

 Rujukan 

 Pautan luar 


Kategori:Muslim Malaysia
Kategori:Orang dari Melaka
Kategori:Anak ahli politik Malaysia
Kategori:Orang Malaysia berketurunan Melayu